Ο διευθύνων σύμβουλος του Facebook, Μαρκ Ζούκερμπεργκ, ανακοίνωσε ότι ο δημοφιλής ιστότοπος κοινωνικής δικτύωσης θα προσθέσει στις υπηρεσίες που προσφέρει στους χρήστες του εκείνη ενός χώρου γνωριμιών για ανθρώπους που αναζητούν μακροχρόνιες σχέσεις.

Ο Ζούκερμπεργκ έκανε τις σχετικές ανακοινώσεις κατά τη διάρκεια της ετήσιας ημερίδας των σχεδιαστών του δικτύου στο Σαν Χοσέ, στην Καλιφόρνια.

Ο ίδιος διευκρίνισε ότι αυτή η λειτουργία δεν στοχεύει στη διευκόλυνση των εφήμερων σχέσεων όμως να βοηθήσει τους ανθρώπους να οικοδομήσουν σταθερές και μακροχρόνιες σχέσεις μέσω του Facebook.

«Υπάρχουν 200 εκατ. άνθρωποι στο Facebook που δηλώνουν ότι είναι ελεύθεροι, συνεπώς κάτι πρέπει να κάνουμε για αυτό», δήλωσε ο Ζούκερμπεργκ.

Διευκρίνισε επίσης ότι η υπηρεσία θα είναι προαιρετική και θα λανσαριστεί σύντομα, χωρίς να δώσει συγκεκριμένη ημερομηνία.

Τέλος, τόνισε ότι έχουν ληφθεί μέτρα για την προστασία των προσωπικών δεδομένων, ώστε η υπηρεσία γνωριμιών να είναι απόρρητή για τους φίλους όσων επιλέξουν να τη χρησιμοποιήσουν.

Πηγή: ΑΠΕ-ΜΠΕ